ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms nl id id pl id id id id id ms ms ms ms id ms id ms ms id ms ms id ms ms id ms ms id ms ms ms ms la ilo hbs_lat hbs_lat fi id ms ms id ms ms ms id id ms ms id ms de ms id ms de id id ms ms id id id id id id id id id ms id id id en ms ms en en id en en en id id id id id en id id jv ms id id it es id id en id ms ms ms ms ms ms
Hormon Tiroid Rendah Boleh Diatasi Dengan 5 Perkara Ini - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Atasi Masalah Kekurangan Hormon Tiroid Dengan Amalkan 5 Suplemen & Diet Ini!
Ditulis oleh Mohammad Nazri Zulkafli Disemak pada 13/05/2022
Disemak secara perubatan oleh Dr. Aisyah Syahira Abdul Hamid
Hipotiroidisme boleh berlaku apabila badan tidak berupaya untuk menghasilkan hormon tiroid mengikut keperluan semasa.
Tiroid adalah organ yang terletak pada bahagian hadapan leher berbentuk rerama.
Ia bertanggungjawab untuk merembeskan hormon tiroid bagi membantu badan mengawal penggunaan tenaga dan proses biologi penting bagi setiap individu.
Tanpa hormon tersebut, fungsi semula jadi badan boleh menjadi perlahan sehingga menyebabkan komplikasi kesihatan.
Artikel ini akan memfokuskan 5 penawar semula jadi bagi mereka yang menghidap masalah hipotiroidisme.
Anda perlu ingat bahawa penawar ini tidak menggantikan ubat yang telah dipreskripsikan oleh doktor.
#1 Selenium, elemen penting dalam metabolisme hormon tiroid
Keadaan kesihatan seperti tiroiditis Hashimoto boleh menyebabkan bekalan selenium badan berkurangan.
Ia merupakan penyakit yang menyebabkan sistem imun badan menyerang organ tiroid seterusnya mengakibatkan masalah hipotiroid.
Ditambah pula dengan keupayaan penyakit untuk mempengaruhi jumlah selenium di dalam badan, ia boleh menyebabkan metabolisme hormon tiroid menjadi bertambah teruk.
Preskripsi suplemen yang mengandungi selenium kepada penghidap masalah hipotiroidisme boleh membantu badan mereka untuk menyeimbangkan jumlah hormon tiroksin (hormon tiroid, T4) di dalam badan.
Walau bagaimanapun, kesannya berbeza mengikut individu. Maka langkah terbaik adalah untuk merujuk kepada doktor sebelum anda mula mengambil selenium secara rutin.
#2 Amalkan gaya pemakanan bebas gula
Seperti yang anda sedia maklum, gula dan makanan berproses bukan sahaja boleh menyebabkan masalah obesiti, ia juga boleh meningkatkan proses keradangan di dalam badan.
Keadaan tersebut boleh mengakibatkan proses penting dalam metabolisme tiroid iaitu penukaran T4 kepada hormon triiodotironin (T3) menjadi perlahan.
Kesannya, simptom dan manifestasi penyakit tiroid anda akan menjadi semakin teruk.
Makanan bergula juga boleh menyebabkan pelbagai kesan negatif seperti meningkatkan tahap stres, memburukkan keadaan kulit dan masalah kelesuan.
Bukan mudah untuk kita berpuasa gula memandangkan ia boleh menyebabkan ketagihan. Namun kesan baik yang bakal anda alami sememangnya membuatkan ia berbaloi.
#3 Vitamin B kompleks dan tahap kesihatan tiroid
Suplemen vitamin B kompleks sememangnya boleh memberikan kesan baik terhadap tahap kesihatan badan anda.
Proses penyakit hipotiroidisme boleh menyebabkan paras vitamin B tertentu seperti B1 dan B12 berkurangan.
Maka, pengambilan vitamin B kompleks boleh membantu memulihkan badan anda daripada gejala masalah hipotiroid akibat paras hormon tiroid yang rendah.
Jika anda tidak mahu bergantung kepada suplemen, makanan berikut mengandungi kepekatan vitamin B yang tinggi:
Seperti suplemen yang lain, sila rujuk doktor anda terlebih dahulu sebelum mula mengambil vitamin B12 secara rutin.
#4 Komplikasi gastrousus akibat masalah hipotiroid boleh dihindari melalui pengambilan probiotik
Secara umumnya kita tahu probiotik baik untuk usus. Namun apa kaitannya dengan masalah hormon tiroid rendah?
Kajian yang dibuat oleh Institut Kesihatan Amerika Syarikat menunjukkan perubahan motiliti (pergerakan) gastrousus lazim berlaku dalam kalangan penghidap hipotiroid.
Keadaan ini boleh menyebabkan masalah seperti pertumbuhan bakteria melampau pada usus kecil (SIBO) sehingga menyebabkan simptom kronik seperti cirit-birit.
Pelbagai kajian sains telah membuktikan probiotik berkesan dalam merawat SIBO.
Malah kajian oleh sebuah Universiti di Argentina menunjukkan rawatan menggunakan probiotik jauh lebih berkesan berbanding dengan rawatan menggunakan antibiotik metronidazole.
#5 Diet bebas gluten, bagus untuk mereka yang alami masalah hormon tiroid rendah
Penyakit seliak merupakan penyakit sistem pencernaan yang berlaku akibat daripada tindak balas sistem imun terhadap gluten di dalam usus kecil.
Menurut Yayasan Seliak Nasional di Amerika Syarikat, kebanyakan individu yang menghidap penyakit tiroid turut menghidap masalah seliak.
Walaupun kajian tidak menunjukkan sokongan terhadap saranan diet bebas gluten untuk pesakit tiroid, namun kebanyakan penghidap berasa sihat dengan gaya pemakanan tersebut.
Pun begitu, anda perlu tahu bahawa makanan bebas gluten agak mahal dan jika ia datang sebagai makanan segera, ia boleh mengandungi jumlah lemak yang tinggi.
Terdapat pelbagai jenis perubahan yang boleh anda terapkan dalam kehidupan sekiranya menghidap masalah hormon tiroid rendah.
Kunci kepada kawalan penyakit tersebut adalah amalan gaya hidup sihat dan kepatuhan terhadap rejimen perubatan yang dipreskripsikan oleh doktor perubatan bertauliah.
Pastikan anda merujuk kepada pakar kesihatan anda sebelum membuat sebarang perubahan rutin yang boleh mempengaruhi tahap kesihatan tiroid anda.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Celiac disease and thyroid disease. (https://www.beyondceliac.org/celiac-disease/related-conditions/thyroid-disease/). Diakses pada 17 Februari 2021.
Link between hypothyroidism and small intestinal bacterial overgrowth. (https://www.ijem.in/article.asp?issn=2230-8210;year=2014;volume=18;issue=3;spage=307;epage=309;aulast=Patil). DIakses pada 17 Februari 2021.
Selenium. (https://ods.od.nih.gov/factsheets/Selenium-HealthProfessional/). Diakses pada 17 Februari 2021.
Selenium and Thyroid Disease: From Pathophysiology to Treatment. (https://www.hindawi.com/journals/ije/2017/1297658/). Diakses pada 17 Februari 2021.
Probiotics for Preventing and Treating Small Intestinal Bacterial Overgrowth: A Meta-Analysis and Systematic Review of Current Evidence. (https://pubmed.ncbi.nlm.nih.gov/28267052/). Diakses pada 17 Februari 2021.
Comparative clinical efficacy of a probiotic vs. an antibiotic in the treatment of patients with intestinal bacterial overgrowth and chronic abdominal functional distension: a pilot study. (https://pubmed.ncbi.nlm.nih.gov/21381407/). Diakses pada 17 Februari 2021.
Bahaya! Ibu Hamil Yang Ada Masalah Tiroid Berisiko Lahirkan Bayi Kerdil
Beguk Bukan Tiroid: Ini Yang Perlu Anda Tahu Tentang Kedua-duanya
Ditulis oleh Mohammad Nazri Zulkafli Disemak pada 13/05/2022
Disemak secara perubatan oleh Dr. Aisyah Syahira Abdul Hamid
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.